Šiaurinis šikšnys

Šiaurinis šikšnys (Eptesicus nilssonii) – lygianosinių (Vespertilionidae) šeimos sėslusis šikšnosparnis.

Kūnas apie 60 mm ilgio. Kailis tankus, švelnus, papuręs. Nugaros plaukų viršūnės auksinio atspalvio, pilvas pilkšvai gelsvos spalvos. Skraidomoji plėvė ir ausys rudos. Oželis bukas, storiausia jo vidurinė dalis.

Gyvena trobesiuose. Maitinasi vos saulei nusileidus. Žiemoja rūsiuose ir požeminėse slėptuvėse.

Nuorodos 
Šiaurinis šikšnys (Eptesicus nilssoni Keyserling et Blasius)  
Kauno teriologiniai draustiniai 
Šikšnosparnių įvairovė ir gausumas Vilniaus miesto žiemavietėse 

Šikšnosparniai